बाइक सवार लुटेरों ने घर के बाहर से छात्र का मोबाइल छीना
कोटा | शहरमें एक के बाद एक बैग और मोबाइल लूटने की घटनाएं हो रही हैं। सोमवार शाम घर के बाहर अपने टीचर से बात कर रहे एक छात्र का मोबाइल दो बाइक सवार लुटेरे छीनकर फरार हो गए। छात्र के परिजनों ने मामले में रिपोर्ट पर जवाहर नगर पुलिस ने मामले की जांच शुरू कर दी है।
तलवंडी निवासी व्यापारी देवेन्द्र जैन ने बताया कि उनका बेटा अर्पित 12वीं का छात्र है, जो सोमवार रात को मकान नंबर बी-56 के बाहर खड़ा था। जैन दोपहर में 12वीं की परीक्षा देकर आया था और रात करीब 8.40 बजे घर के बाहर टीचर से बात कर रहा था। इसी दौरान बाइक सवार दो बदमाश आए और अर्पित को धक्का मारकर मोबाइल छीन ले गए। परिजन जवाहर नगर थाने गए तो पुलिस ने बदमाशों के खिलाफ मुकदमा दर्ज करने की बजाय गुमराह कर दिया। बोले- ऐसे मामलों में तो गुमशुदगी दर्ज होती है क्योंकि तुम्हारे पास पूरे दस्तावेज नहीं हैं। इधर, सीआई हरीश भारती का कहना है कि परिजनों की रिपोर्ट ले ली है, जिसमें बदमाशों के खिलाफ मुकदमा दर्ज करेंगे। मोबाइल ट्रेस करने के लिए टेक्निकल इन्वेस्टिगेशन शुरू कर दिया है।
bho_Deva hin_Deva hin_Deva